Diskussion:Allan Olesen

message: Hej. Er vi helt sikre på at IP'en (rettelse 06.03.2023) ikke har ret i at det er den forkerte Allan, der er navngivet i overskriften? Der findes en Allan Olesen og så en Allan Olsen. Førstnævnte Olesen ser ud til at være født 20. maj 1982, mens "den dømte" Olsen er noget ældre, 49 år gammel: EkstraBladet-eks-superligaspiller-faengslet-igen Jeg tror der er tale om to forskellige personer. Kunne tyde på at der er sket en forveksling. -Jesper Egelund (diskussion) 6. mar. 2023, 19:36 (CET)
replies: text: Den dømte hedder Allan Arnecke Olsen og jeg går ud fra at det er ham. Skal vi fjerne dommen fra siden indtil vi er 100 procent sikker? Mvh Pelle S.H. 6. mar. 2023, 19:49 (CET)
replies: text: :Jeg tænker egentlig mere at siden skal flyttes til et andet navn, eventuelt til Allan Arnecke Olsen. Men fint nok med fjernelse af dommen, indtil der er kommet en opklaring. Tror ikke Allan Olesen (ham fra 1982) har nogetsomhelst med narkodommen at gøre. -Jesper Egelund (diskussion) 6. mar. 2023, 19:57 (CET)
replies: text: ::Nu har jeg prøvet mig frem med lidt detektivsøgning. Noget kunne tyde på, at der minsandten er en tredje fodboldspiller i spil. Han hedder Allan Olesen og kan ses på facebook: Facebook-AlbertslundIF-posts-allan-olesen-optaget-i-hall-of-fame. Denne Allan Olesen startede i Albertslund IF, tog videre til Brønshøj inden han kom til AB og senere AaB. Her skiller han sig ud fra Allan Arnecke Olsen, idet denne startede i Fremad Amager inden han tog til AB. Ifølge dette link Superstats-spillere skulle Allan Arnecke Olsen (den narkodømte) være født 21.10.1973 og ikke 25.01.1974 (hvilket førstnævnte Allan Olesen fra facebook er). Konklusion: der skal oprettes i hvert fald to artikler, én med narkodømte Allan Arnecke Olsen (fodboldbegynd. Fremad Amager) og én med Allan Olesen (fodboldbegynd. Albertslund IF). Ved ikke med 1982-Allan Olesen. -Jesper Egelund (diskussion) 6. mar. 2023, 20:39 (CET)
I skal have styr på fakta inden I skriver noget så alvorligt om et andet menneske! Allan Olesen, født 1974 i Albertslund, har INTET med denne dom at gøre!  80.62.116.173 9. mar. 2023, 19:31 (CET)

text: :Hej IP, jeg er overvejende enig med dig, det er en træls og ubehagelig svipser. Du skal dog huske at wikipedia ikke har nogen egentlige redaktører (selvom man engang imellem godt kunne ønske sig en styringsgruppe der sætter en langsigtet kurs), men at vi alle sammen - du og jeg - er almindelige amatører og privatmennesker som skriver på websitet. I Allan Olesen-tilfældet kommer særligt den danske wikipedia til kort, da vi ikke er ret mange deltagere (sammenlignet med nabolandene), og kilderne omkring Allan Olesen (uanset hvem der menes) desværre er tvetydige og mangelfulde. Aviserne er ofte upræcise, når man skal have vigtige deltaljer med, hvilket smitter af på den danske wikipedia. Der er sket en ulykkelig forveksling i dette tilfælde, og det må ikke ske. Du er velkommen til at oprette dig som bruger (dog ikke med Allan Olesen-navnet da man ikke skriver om sig selv) og skrive de rigtige artikler om fodboldspillerne. Held og lykke, hvis du har mod på det. Med venlig hilsen -Jesper Egelund (diskussion) 9. mar. 2023, 20:01 (CET)
thread_title:  Allan Olesen og Allan Olsen